Višvanatan Anand

**Višvanatan Anand** rođen je 11.12. 1969. godine u Madrasu, Indija. Velemajstor, svetski prvak 2007. i 2008, FIDE svetski šampion u šahu od 2000-2002. godine, prvi igrač iz Azije koji je to ostvario. Od jula/srpnja 2007. godine igrač broj 1 u svetu po FIDE listi. Njegov najveći rejting bio je 2803 u četvrtom mjesecu 2006. godine. Isti rejting dostigao je na FIDE rejting-listi točno 2 godine potom. „Viši, tigar iz Madrasa“, kako su ga prozvali navijači sigurno je jedan od najboljih šahista današnjice. Njegov analitički pristup partijama, kao računar brz i tačan u analizama niza šahovskih varijanti, doprineo je nazivu najboljeg igrača ubrzanog šaha današnjice. Ni protiv najboljih igrača ne menja svoj stil igre.

## Biografija
Anand je počeo da igra šah od svoje šeste godine. Učio je da igra šah od svoje majke Sušile. Roditelji su ga učlanili u šahovski klub gde je pokazao sav svoj talenat i snagu svog uma.

Primio je mnogo nagrada: Arđuna nagradu kao istaknutom sportisti Indije, Padmašir (nagradu koju dodeljuje vlada Indije), nagrada zaslužnom građaninu, nagrada „Nehru“ 1987. , „Radživ Gandi“ nagrada, šahovski Oskar i druge.

Anandova žena Aruna podržva ga u pripremi za turnire. Napisao je knjigu „Moje najbolje partije“ za koju je od Britanske šahovske federacije dobio nagradu 1998. za „Knjigu godine“. 
Živi u mestu Kolado Mediano, Španija, u blizini Madrida.
Hobi mu je čitanje, plivanje i slušanje mizike. Voli da vozi bicikl, duge šetnje i jogu.
Govori španski, francuski i nemački jezik.

## Šahovska karijera
Imao je mnogo titula još kao mlad. Bio je najmlađi Azijat koji je dobio međunarodnu majstorsku titulu sa svojih 15 godina, u šesnaestoj godini je postao nacionalni šampion a sa osamnaest prvi indijski velemajstor. 1987. je bio prvi Azijat juniorski prvak sveta u šahu na turniru na Filipinima. 1992. je pobedio na prestižnom šahovskom turniru u Ređo Emiliji. Bio je plasiran odmah iza Kasparova na svetskom šampionatu 1995 godine. Pobedio je Kasparova u ubrzanom šahu na turniru u septembru 1996. godine, a u junu(lipnju 1997. Karpova na turniru u Hamburgu. Anand je nadigrao i veoma popularni šahovski program Fric, u julu(sršnju 1999. godine. Prvak sveta u šahu postao je 24. decembra 2000. godine pobedom na turniru u Teheranu.

Promoter je šahovske igre u Indiji gde nastoji da pomogne mladim talentovanim šahistima.

Igrao je na najjačim turnirima koji su se igrali u svetu i ostvarivao zadivljujuće rezultate. Pobeđivao je igrače koji su bili neki od najboljih na svetu. Na turniru u Vajk An Zeu je pobedio po peti put (pobedio je 1989, 1998, 2002, 2004 i 2006.) i premašio neke velikane koji su po četiri puta pobeđivali na ovom turniru: Maksa Evea, Lajoša Portiša i Viktora Korčnoja.
Pobedio je na turniru u Linaresu, Frankfurtu, Las Palmasu... To su sve bili turniri sa skupom najboljih šahista na svetu i važili su za najjače turnire odigrane do tog vremena.

## Prvak sveta u šahu
Vrhunac njegove karijere je ostvaren 24.12. 2000. kada postaje petnaesti svetski šampion u šahu na Svjetskom šampionatu u Teheranu. Turnir je završio neporažen. Pobedio je Alekseja Širova sa 3,5:0,5. Postao je prvi igrač iz Azije koji je prekinuo dominaciju igrača iz Sovjetskog Saveza.

## Prvak sveta u ubrzanom šahu
Prvak sveta u šahu postaje pobedom protiv Kramnika (1,5:0,5) u oktobru 2003. godine. Pobedio je na mnogim turnirima ovog tipa i pokazao izuzetnu igru koja se graničila sa igrom računara. Pobeđuje na turnirima u Monaku, Dortmundu...

## Turniri

## Reference

## Povezano
* Svetski šampioni u šahu
* Svetski šampionat u šahu

## Vanjske veze

* Zvanični sajt Višvanatana Ananda 
* Anandove partije 
* 
*